کوئٹہ (آن لائن) پبلک اکاﺅنٹس کمیٹی نا چیئرمین اختر حسین لانگو سال2017-18ءنا آڈٹ رپورٹ اٹ محکمہ جانجوڑی و تعلیم اٹ کل آن زیات کرپشن نا پت ءِ پاش کرسا پارینے کہ حکومتی نا کاٹم خواجہی اٹ محکمہ خزانہ نا افسر و کمامدار آک پبلک اکاﺅنٹس کمیٹی نادیوان اٹ بشخ ہلپسہ۔ بشخ ہلپننگ نا سوب آن پی اے سی تون اوار غٹ باسک و بلوچستان نا الس نا ’استحقاق مجروح‘ مسنے، پبلک اکاﺅنٹس کمیٹی اسہ آئینی ءُ کمیٹی اسے ہرادے کل ورندی ایترہ، محکمہ فنانس نا افسر آتا برخلاف چیف سیکرٹری آ چٹھی راہی کینہ۔ دا خیال آتا درشانی ءِ او صوبائی اسمبلی نا باسک ملک نصیراحمدشاہوانی ونصراللہ زیرے تون اوار پریس کانفرنس کرسا کرے۔ اخترحسین لانگو محکمہ جانجوڑی وتعلیم اٹ کل آن زیات کرپشن نا پت ءِ پاش کرسا پارے کہ سال2017-18 نا آڈٹ رپورٹ اٹ کل آن زیات جانجوڑی و تعلیم اٹ بے وڑی مسنے، پبلک اکاﺅنٹس کمیٹی نا دیوان ئس ولے محکمہ خزانہ نا کمامدار آک بشخ ہلتوس۔
